text: Heldig kartoffel landede stor lottogevinst
  29 april 2018 kl. 07.40
  Syv rigtige lottotal gjorde lørdag tre spillere til millionærer
  Ikke kun de statsansatte havde noget at smile over lørdag aften. En heldig Lotto-spiller fra Lund kunne glæde sig ekstra meget, da vedkommende havde syv rigtige på sin kupon, og dermed blev 10.025.607 kroner rigere.
  Den heldige kartoffel har købt sin kupon i Dagli'Brugsen Lund på Silkeborgvej i Lund ved Horsens.
  Millionærgaranti
  Den nybagte mangemillionær var ikke ene om at vinde en formue. Hele to heldige personer havde nemlig ikke nogen gevinst på deres kupon, men de blev trukket ud på Millionærgarantien, og begge kan derfor se frem til en ekstra million kroner.
  Danske Spil har ikke hørt fra nogen af vinderne endnu.
  